അപൂര്വ്വ ആമകളെ വിമാനം വഴി കയറ്റി അയച്ച് മഹാരാഷ്ട്ര മുംബൈ : അപൂര്വ്വയിനം ആമകളെ വിമാനം വഴി അസമിലേക്ക് അയച്ച് മഹാരാഷ്ട്ര വനംവകുപ്പ്. വിവിധ ഇനത്തില്പെട്ട 63 അപൂര്വ്വ ആമകളെയാണ് മഹാരാഷ്ട്ര അസം വനം വകുപ്പിന് കൈമാറുന്നത്. ഗുവാഹട്ടിയില് മാത്രം കാണപ്പെടുന്ന ആമകളാണിതെന്ന് വനംവകുപ്പ് പ്രസ്താവനയില് വ്യക്തമാക്കി. ഇന്ത്യന് റൂഫ് ടര്ട്ടില്, ക്രൗണ്ഡ് റിവര് ടര്ട്ടില്, ബ്രൗണ് റൂഫ് ടര്ട്ടില്, സ്പോട്ടഡ് റിവര് ടെറാപിന് എന്നീ ഇനത്തില് പെട്ട ആമകളെയാണ് കയറ്റി അയച്ചത്. റെസ്ക്യൂ ചാരിറ്റബിള് ട്രസ്റ്റിന്റെയും ഇന്ത്യന് ഹെര്പറ്റോളജിക്കല് സൊസൈറ്റിയുടേയും അധീനതയിലായിരുന്നു ഇവ. ആദ്യമായാണ് ആമകളെ വിമാനം വഴി കയറ്റി അയയ്ക്കുന്നതെന്ന് മഹാരാഷ്ട്ര വനംവകുപ്പ് അറിയിച്ചു. ഇവയെ സ്വാഭാവിക ആവാസ വ്യവസ്ഥയിലേക്ക് തുറന്നുവിടുകയാണ് ലക്ഷ്യം. അസം വനംവകുപ്പിന് കൈമാറിയതിനു ശേഷം ആമകളെ അവയുടെ സ്വാഭാവിക ആവാസ വ്യവസ്ഥയിലേക്ക് തുറന്നു വിടും.